Хэб

**Хэб** ( ), был. **Э́гер** () — горад у Чэхіі, на рацэ Огржэ. Знаходзіцца на заходняй мяжы Чэхіі зь Нямеччынай, колькасьць насельніцтва — 32 351 чалавек (2015). Адміністрацыйны цэнтар раёну Хэб.

## Гісторыя
Будаўніцтва першага каменнага граду на месцы славянскага паселішча зьвязана зь нямецкай калянізацыйнай палітыкай раньняга Сярэднявечча.

У XI стагодзьдзі былое славянскае гарадзішча стала часткай Сьвятой Рымскай імпэрыі ў складзе ўладаньняў Штаўфэнаў. Хэб меў статус імпэрскага гораду.

У 1157 годзе Хэб перайшоў па спадчыне да нямецкага імпэратара (кайзэра) Фрыдрыха Барбаросы, які перабудаваў стары град у імпэратарскі пфальц.

У часы кіраваньня караля Яна горад, як спадчынны заклад, быў канчаткова далучаны да земляў кароны чэскай, маючы статус самастойнай зямлі з уласным соймам. Паслугамі Хэбу ў сваіх палітычных мэтах карыстаўся і чэскі кароль Іржы з Падэбрадаў.

У XVI стагодзьдзі жыхары Хэбу пачынаюць прымаць пратэстанцтва. 25 лютага 1634 году ў будынку цяперашняга Хебскага музэю быў забіты генэралісімус імпэратарскіх войскаў Альбрэхт фон Валенштайн.

У другой палове XVII—XVIII ст. горад перабудоўваецца ў стылі барока. У перабудовах удзельнічалі архітэктары К. Дынцэнгофэр, А. Ляйтэр, П. Баер, Б. Аліпранды, А. Пфайфэр.

Пасьля заканчэньня Першай сусьветнай вайны горад і яго навакольлі адышлі да створанай на тэрыторыі былой імпэрыі Габсбургаў (Аўстра-Вугоршчына) Чэхаславаччыны. Гэта пацягнула за сабою пагаршэньне ўзаемаадносінаў паміж немцамі і іншымі жыхарамі. Ангельскі прэм’ер Лойд-Джордж празорліва паказваў на тое, што трапленьне значнай часткі нямецкага насельніцтва пад юрысдыкцыю зноў утвораных дзяржаваў непазьбежна прывядзе да новай сусьветнай вайны. Прадвесьнікам гэтага стаў Судэцкі крызіс, які прывёў да бяскроўнага ўводу нямецкіх войскаў у Чэхаславаччыну.

## Культура
З 1970 году ў Хэбе кожныя 2 гады праходзіць традыцыйны моладзевы фэстываль духавых аркестраў FIJO.
Хэб мае свой музэй, тэатар з пастаяннай сцэнай, Дзяржаўную галерэю выяўленчага мастацтва, шэраг прыватных галерэяў і абласную бібліятэку.

## Славутасьці
* Арэал імпэратарскай фартэцыі з гарадзкімі ўмацаваньнямі (11 ст. на месцы былога славянскага гарадзішча 9-10 ст.), бэргфрыд (Чорная вежа)
* капэла Сьв. Эргарта й Урсулы
* руіны пфальца (палаца) Фрыдрыха Барбаросы
* пляц караля Іржы з Падэбрадаў
* храм Сьв. Мікулаша і Сьв. Альжбэты
* Шпалічак, комплекс кіпецкіх дамоў,
* няскончаная ратуша па праекце Аліпранды (1723-28)
* былы касьцёл Сьв. Кляры (1708-12), архітэктар К. Дыецэнгофэр (меркавана).
* касьцёл Сьв. Вацлава (XVII ст.)
* Францішканскі касьцёл пры мінарыцкім кляштары (сяр. XII ст.)
* гарадзкі музэй (з 1873 г.), у доме Пахэлбэла, у будынку якога забілі Альбрэхта фон Валенштайна.
* касьцёл Сьв. Барталямэя
* дом Габлера


File:Cheb hrad 4.jpg|Град, Чорная вежа
File:Cheb hrad falc 1188 DSCN1465.JPG|Імпэратарскі пфальц
File:Cheb nám ke kostelu DSCN1455.JPG|Пляц
File:Flowers on the main square of Cheb, Czech Republic.JPG|Кветкі на галоўным пляцы
File:Cheb náměstí.jpg|Ратуша
File:Cheb Písečná brána.jpg|Пясочная брама
File:Cheb Špalíček 2.jpg|Шпалічак
File:Cheb Mikuláš 4.jpg|Сабор
File:Children near Church of St. Nicolas in Cheb, Czech Republic.JPG|Дзеці каля сабору Сьв. Мікалая
File:Cheb sv Klára od J 1711 DSCN1446.JPG|Былы касьцёл Сьв. Кляры


## Гарады-сябры
*  Гоф, Нямеччына
*  Ніжні Тагіл, Расея
*  Рэдэн, Нідэрлянды

## Вонкавыя спасылкі

* Афіцыйны сайт

Катэгорыя:Гарады Чэхіі